เรื่องร้องเรียน: ซอยข้างๆ คอนโดลุมพินีเพลสรัชโยธิน มีป้ายเทศกิจห้ามทิ้งขยะ ก็ยังมีคนเอามาทิ้งตลอด รอดูมาตั้งแต่ติดป้ายก็ยังมีมาตลอด เทศกิจจะไม่มาทำอะไรหน่อยหรอคะ มีทั้งหนูทั้งแมลงสาบ เดินตอนกลางคืนต้องคอยเดินไวๆ หนีทุกคืน
การดำเนินการของเจ้าหน้าที่: เจ้าหน้าที่ได้ลงพื้นที่ตรวจสอบบริเวณดังกล่าวแล้ว รายละเอียดดังนี้ 1. เจ้าหน้าที่ได้ติดต่อประสานกับประชาชนที่อยู่บริเวณใกล้เคียงเพื่อประชาสัมพันธ์และขอความร่วมมือ ไม่ให้นำขยะมาทิ้งในบริเวณห้ามทิ้งขยะ และกำชับให้ช่วยกันรักษาความสะอาดในพื้นที่สาธารณะร่วมกัน 2. เจ้าหน้าที่ได้ประสานกับไปรักษาความสะอาดฯ ให้ลงพื้นที่เก็บขยะและทำความสะอาดพื้นดังกล่าว
ความเห็นของผู้แจ้ง: จากรูปเข้าใจว่าเจ้าหน้าที่เข้าไปห้าม/แจ้งคนที่มาทิ้งขยะใช่มั้ยคะ ถ้าใช่ ขอบคุณมากๆ เลยค่ะ หวังว่าจะไม่มีคนมาทิ้งอีกนะคะ🥲
พื้นที่: แขวงลาดยาว เขตจตุจักร กรุงเทพมหานคร